Omnibus presentes litteras inspecturis, magister Hugo, officialis Senon., in Domino salutem. Noverint universi quod Girardus Curtillerius, peregre Jherosolimam profecturus, in presentia nostra constitutus, recognovit se domui leprosorum de Popelino quandam terram in loco qui dicitur Haei-Borrel sitam, que fuit defuncti Huldeerii, in perpetuam elemosynam donavisse, pro sue anime remedio et salute. Quod autem audivimus et recognitum fuit, coram nobis, ad petitionem partium, sine prejudicio alterius, sub sigillo Senonensis curie, testificamur. Actum, anno Gracie Mº CCº octavo-decimo, die veneris post Nativitatem Beati-Johannis-Baptiste.